Diari Oficial de la Generalitat Valenciana


Sumari del DOGV 7351, del 02-09-2014 (2014/7970)

ACORD d'1 d'agost de 2014, del Consell, pel qual s'autoritzen determinades transferències entre diferents capítols i programes de les conselleries d'Educació, Cultura i Esport, i Hisenda i Administració Pública, per un import global de 6.933.477,71 euros. Expedients número 09.020/14-083, 09.022/14-084 i 09.023/14-085.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7351

Data del DOGV
:   02-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7970


Data del document
:   01-08-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD d'1 d'agost de 2014, del Consell, pel qual s'autoritzen determinades transferències entre diferents capítols i programes de les conselleries d'Educació, Cultura i Esport, i Hisenda i Administració Pública, per un import global de 6.933.477,71 euros. Expedients número 09.020/14-083, 09.022/14-084 i 09.023/14-085. [2014/7970]  
El Consell, en la reunió del dia 1 d'agost de 2014, va adoptar l'acord següent:  
La Conselleria d'Educació, Cultura i Esport, proposa transferir disponibilitats de crèdit de les línies de subvenció genèriques T0067, «Ajudes per a l'adquisició de llibres de text i material didàctic i informàtic», i T0827, «Transport escolar. Ajudes individuals», corresponents al programa 422.20, Ensenyança Primària, al capítol II del programa 421.50, de la conselleria indicada, i al capítol VI del programa pressupostari 421.90 de la Direcció General de Tecnologies de la Informació (DGTI), adscrita a la Conselleria d'Hisenda i Administració Pública, per un import total de 5.333.47503 euros, amb la finalitat següent:  
  
a) En desplegament del Decret 119/2011, la DGTI ha posat en marxa una línia d'actuació per a la definició d'estàndards i criteris comuns d'utilització de la microinformàtica. En l'àmbit de l'educació, i concretament en els cicles formatius, es necessita disposar de les últimes versions de determinades aplicacions relacionades amb les seues ensenyances, les quals necessiten Windows com a sistema operatiu base així com renovar les llicències existents. Per tant, a la vista de l'equipament dels centres i de les necessitats de les famílies professionals, es fa necessària l'adquisició de llicències per un cost estimat de 1.333.477,71 euros.  
b) D'altra banda, dins del pla d'actuació per a la millora corresponent al contracte programa, és necessari realitzar una assignació econòmica de gastos de funcionament als centres públics, la qual cosa implica la necessitat d'incrementar en 2.000.000 euros el capítol II del programa 421.50.  
c) Així mateix, la Llei Orgànica 2/2006, de 3 de maig, d'Educació, en l'article 102, disposa que la formació permanent constituïx un dret i una obligació del professorat per a millorar la funció docent i una responsabilitat de les administracions educatives i dels centres. Des del curs 2012-2013 es realitzen convocatòries per a la selecció de centres públics per a la gestió de programes anuals de formació permanent del professorat dotades amb un import màxim de 2.000.000,00 euros. Per al pròxim curs 2014-2015 esta previst seguir amb la convocatòria, per la qual cosa és necessari incrementar, en l'import indicat, el capítol II del programa 421.50.  
  
D'altra banda, la Conselleria d'Educació, Cultura i Esport proposa determinades transferències entre programes a fi de consignar crèdit suficient per a la gestió dels interessos de demora en el programa 421.10, Direcció i Servicis Generals, per un import global de 500.000 euros.  
Finalment, la disposició final quinta de la Llei Orgànica per a la millora de la qualitat educativa (LOMCE) establix l'obligatorietat de la implantació del primer curs dels cicles de Formació Professional Bàsica (FPB) en el curs 2014-2015, curs en què se substituiran progressivament els programes de qualificació professional inicial (PQPI). Per tot això, per a garantir el compliment de la implantació dels cicles de FPB en el curs assenyalat, davant de la impossibilitat de concertar-la per a l'inici del curs, se subvencionarà de setembre a desembre als centres que impartisquen el primer curs d'esta ensenyança, i està previst incloure, en el pròxim pressupost, el mòdul econòmic per a concertar la FPB a partir d'1 de gener. D'altra banda, els centres que impartisquen amb caràcter residual el segon curs de PQPI se subvencionaran a través d'esta línia de subvenció fins a la finalització del curs 2014/15. A este efecte, procedix la creació d'una línia específica en el capítol IV del programa 422.30, Ensenyança Secundària, per un import de 1.100.000 euros, amb càrrec a disponibilitats de la línia T0827, «Transport escolar», del programa 422.20, Ensenyança Primària.  
  
A este efecte, i en virtut del que disposen els articles 18 i 19 de la Llei 6/2013, de 26 de desembre, de Pressupostos de la Generalitat per a l'exercici 2014, a proposta del conseller d'Hisenda i Administració Pública, el Consell   
  
ACORDA  
  
Primer  
S'autoritza una minoració de crèdit en l'aplicació 59.78.56.449.92.5, per un import de 6.433.477,71 euros, conseqüència de disminuir, en el seu annex de transferències corrents, la dotació de les línies genèriques i pels imports que es detallen a continuació:  
  
Segon  
S'autoritza un augment de crèdit en les aplicacions i pels imports següents:  
  
Aplicació pressupostària Import  
83.78.17.643.55.3 4.000.000,00  
86.49.67.354.52.6 1.333.477,71  
03.70.70.287.23.2 1.100.000,00  
Total augments 6.433.477,71  
  
Tercer  
S'autoritza la inclusió d'una línia nova de subvenció, en l'annex de transferències corrents del programa 422.30, Ensenyança Secundària, per l'import i amb les dades descriptives que a continuació es detallen:  
  
  
Codi T7876 Denominació: ajudes a centres privats que impartixen Formació Professional Bàsica o segon curs de programes de qualificació professional inicial  
Import   
1.100.000 Beneficiaris previstos: centres privats impartixen Formació Professional Bàsica o segon curs de programes de qualificació professional inicial  
  
  
 Descripció i finalitat: garantir la gratuïtat de l'ensenyança prevista en l'article 27 de la Constitució espanyola i l'article 3.10 de la Llei Orgànica 2/2006,en la redacció que en dona la Llei Orgànica 8/2013 (LOMCE)  
Tipus: genèrica Aportació Generalitat 1.100.000  
  
  
Quart  
S'autoritza l'augment de crèdit en l'aplicació 85.83.48.603.59.3 per un import de 500.000 euros, per mitjà de la minoració en les aplicacions i pels imports següents:  
  
Aplicació pressupostària Import  
89.03.91.719.28.1 300.000  
91.62.95.900.42.7 200.000  
Total minoracions 500.000  
  
València, 1 d'agost de 2014  
  
El vicepresident i secretari del Consell,  
JOSÉ CÍSCAR BOLUFER